Държавен вестник, бр. 46, 2025 г., стр. 3

БРОЙ  46	
Д Ъ Р Ж А В Е Н  В Е С Т Н И К 	
СТР.  3  
и програмни документи за развитие на на­
учните изследвания.
(5) Научни области са:
1. биологически науки;
2. математически науки и информатика;
3. медицински науки;
4. науки за земята;
5. обществени науки;
6. селскостопански науки;
7. технически науки;
8. физически науки;
9. химически науки;
10. хуманитарни науки.
Чл. 6. (1) Фондът финансира проекти, 
програми и дейности чрез конкурси, които 
излизат извън обхвата на чл. 107, параграф 
1 от Договора за функционирането на Евро­
пейския съюз съгласно Рамката за държавна 
помощ за научни изследвания, развитие и 
иновации.
(2) Фондът финансира проекти, програми 
и дейности чрез конкурси, включващи мерки, 
които представляват държавна помощ при 
условията на Регламент (ЕС) № 651/2014 на 
Комисията от 17 юни 2014 година за обявяване 
на някои категории помощи за съвместими 
с вътрешния пазар в приложение на членове 
107 и 108 от Договора или при условията 
на Рамката за държавна помощ за научни 
изследвания, развитие и иновации.
(3) За конкурси по ал. 2 се прилагат про­
цедурите, предвидени в Закона за държавните 
помощи, като характерът и съдържанието на 
предвидените мерки, определени в Насоките 
за кандидатстване в конкурса, съответстват 
на приложимия към тях режим на държавни 
помощи.
Чл. 7. (1) Фондът поддържа и ежегодно 
обновява следните бази данни:
1. „Учени, участващи в дейността на Фонд 
„Научни изследвания“ – по научни области;
2. „Оценители на проекти“ – български 
и чуждестранни независими експерти за 
оценка на проекти по научни области за 
конкурсите на Фонда;
3. „Проекти“ – текущи и приключили 
проекти, финансирани от Фонда, по видове 
конкурси и по научни области или тематични 
приоритети.
(2) Създаването и обновяването на базите 
данни се осъществяват по реда, определен 
в този правилник, и по вътрешни правила, 
приети от изпълнителния съвет.
(3) Базите данни по ал. 1, т. 1 и 3 са пуб­
лично достъпни чрез интернет страницата 
на Фонда.
(4) Фондът предоставя необходимата 
информация за включване в Регистъра на 
научната дейност в Република България 
по чл. 81, ал. 1 от Закона за насърчаване 
на научните изследвания и иновациите и 
използва данните от него при създаване и 
поддържане на базите данни по ал. 1.
Чл. 8. (1) В базата данни по чл. 7, ал. 1, 
т. 1 се включват лицата, притежаващи об­
разователната и научна степен „доктор“ или 
научна степен „доктор на науките“ и които 
са били председатели или членове на изпъл­
нителния съвет или на научно-експертни 
комисии на Фонда от предходните 5 години.
(2) В базата данни по чл. 7, ал. 1, т. 2 се 
включват всички български и чуждестранни 
учени, които са заявили съгласие да оценя­
ват проектни предложения и/или отчети на 
проекти, финансирани от Фонда, и отговарят 
на условията, определени в приложението.
Г л а в а  в т о р а
ОРГАНИ И СТРУКТУРА НА ФОНДА
Раздел I
Общи разпоредби
Чл. 9. Органи за управление на Фонда са:
1. изпълнителният съвет;
2. председателят на изпълнителния съвет;
3. управителят.
Чл. 10. Към Фонда се създават временни 
и постоянни научно-експертни комисии.
Раздел II
Изпълнителен съвет
Чл. 11. (1) Изпълнителният съвет се състои 
от 13 членове и включва 10 представители на 
научната общност – по един от всяка научна 
област по чл. 5, ал. 5, двама представители 
на Министерството на образованието и нау­
ката и представител на Министерството на 
иновациите и растежа.
(2) Членовете на изпълнителния съвет 
с изключение на представителите на Ми­
нистерството на образованието и науката 
и представителя на Министерството на 
иновациите и растежа трябва да са хабили­
тирани лица, да отговарят на минималните 
изисквания, определени в приложението към 
чл. 8, ал. 2, и да са:
1. ръководили научни колективи на ус­
пешно завършени международни или на­
ционални научноизследователски проекти, 
финансирани на конкурсен принцип;